Αγαπημένα μου παιδιά,

περνάνε οι μέρες και η επιθυμία μου να σας ξαναδώ ολοένα και μεγαλώνει. Μου λείψανε τα γέλια σας, οι αγκαλιές και η λαχτάρα σας για παιχνίδι.

Ξέρω ότι σας έλειψαν οι φίλοι σας, το παιχνίδι στην αυλή και οι δάσκαλοί σας! Αυτά που συμβαίνουν γύρω μας είναι άγνωστα και για τους μικρούς και για τους μεγάλους. Δεν πρέπει να ανησυχούμε όμως. Αν ακούσουμε όλοι προσεκτικά τις οδηγίες που μας δίνονται από τους ειδικούς, σύντομα θα ξεπεράσουμε αυτή την δύσκολη κατάσταση και θα ξανανταμώσουμε.

Μαζί αυτές τις μέρες θα βρισκόμαστε διαδικτυακά. Πολύ σύντομα θα σας στείλω κάποιες δραστηριότητες, που σχετίζονται με το θέατρο. Μην ξεχνάτε να χαμογελάτε, να φαντάζεστε και να μοιράζεστε τα συναισθήματά σας με τους αγαπημένους σας!

Κλείνω τα μάτια μου και εγώ τώρα. Ξέρετε τι φαντάζομαι;

Φαντάζομαι ότι σας παίρνω μια σφιχτή αγκαλιά, όλους μαζί και έναν έναν ξεχωριστά. Καλέ μη….. τι κάνετε; Θα με ρίξετε… Άντε πάλι τα ίδια….

Κλείστε τώρα και εσείς τα δικά σας ματάκια. Τί φαντάζεστε;

Θα μου πείτε όταν ξαναειδωθούμε.

Σας χαιρετώ προσωρινά.

Και μην ξεχνάτε……

Σας Αγαπώ πολύ!

Κ. Ευγενία